भाजपा नेता के पुत्र और इंजीनियर में मारपीट
पहले दोनों में तू-तू, मैं-मैं हुई, फिर मारपीट
भास्करन्यूज | सोनारडीह
गोविंदपुरक्षेत्रीय कार्यालय में गुरुवार को सिविल इंजीनियर वीएन कुमार विधायक ढुल्लू महतो के करीबी गौरचंद बाउरी तथा जिप सदस्य अंजना देवी के पुत्र शंकर बाउरी के साथ विवाद हो गया। पहले दोनों के बीच तू-तू, मैं-मैं हुई। इसके बाद मामला मारपीट तक पहुंच गया। घटना के बाद दिन के एक बजे से लेकर तीन बजे तक क्षेत्रीय कार्यालय में हाई वोल्टेज ड्रामा चलता रहा। घटना की जानकारी पाकर बड़ी संख्या गौरचंद बाउरी के समर्थक क्षेत्रीय कार्यालय पहुंचे और इंजीनियर के खिलाफ मोर्चा खोल दिया। मामले की जानकारी पाकर धर्माबांध सोनारडीह पुलिस मौके पर पहुंची। विधायक प्रतिनिधि शत्रुधन महतो भी मौके पर पहुंचे। बाद में जीएम द्वारा समझाए जाने पर दोनों पक्षों में समझौता हो गया। संवाद प्रेषण तक किसी भी पक्ष के द्वारा थाने में घटना की जानकारी नहीं दी गई है। अधिकारी इस बात से भयभीत होकर थाना में शिकायत नहीं कर रहा है कि उसे डर है कहीं उसे एक बार फिर हरिजन एक्ट के तहत फंसा नहीं दिया जाए।
धरना पर बैठी जिप सदस्य
मामलेकी जानकारी पाकर शंकर की मां जिप सदस्य अंजना देवी महिला समर्थकों के साथ सिविल इंजीनियर कार्यालय के पास पहुंची और इंजीनियर को हटाने की मांग करते हुए धरना पर बैठ गई। इधर, भाजपा नेता गौरचंद बाउरी ने अभियंता से मोबाइल पर संपर्क किया तो उनके साथ भी अपशब्द का प्रयोग किया गया। इस मामले में सिविल इंजीनियर कुछ भी कहने से परहेज कर रहे हैं।
जीएमके हस्तक्षेत्र से सलटा मामला
बादमें जीएम केसी मिश्रा संजय सिंह के समझाने पर मामला शांत हुआ। इसके बाद दोनों पक्ष में समझौता हो गया। महाप्रबंधक केसी मिश्रा ने कहा कि काम को लेकर ठेकेदार एवं इंजीनियर के साथ विवाद हुआ था। बाद में दोनों पक्षों में आपस में मिलकर समझौता कर लिया है। ज्ञात हो कि इससे पहले भी उक्त सिविल इंजीनियर के साथ स्थानीय ठेकेदार का विवाद हो चुका है।
bho_Deva hin_Deva bho_Deva hin_Deva hin_Deva hin_Deva hne_Deva hin_Deva